CELEX: 32016R1786
Language: fi
Date: 2016-10-07 00:00:00
Title: Komission täytäntöönpanoasetus (EU) 2016/1786, annettu 7 päivänä lokakuuta 2016, täytäntöönpanoasetuksen (EU) N:o 908/2014 muuttamisesta maaseudun kehittämisohjelmien menoilmoitusten osalta

8.10.2016   
            
            
               FI
            
            
               Euroopan unionin virallinen lehti
            
            
               L 273/31
            
         KOMISSION TÄYTÄNTÖÖNPANOASETUS (EU) 2016/1786,
   annettu 7 päivänä lokakuuta 2016,
   täytäntöönpanoasetuksen (EU) N:o 908/2014 muuttamisesta maaseudun kehittämisohjelmien menoilmoitusten osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (1) ja erityisesti sen 36 artiklan 6 kohdan,
   sekä katsoo seuraavaa:
   
               (1)
            
            
               Asetuksen (EU) N:o 1306/2013 36 artiklan 7 kohdassa säädetään, että maaseudun kehittämisohjelmien välimaksuihin sovelletaan Euroopan parlamentin ja neuvoston asetuksen (EU) N:o 1303/2013 (2) 83 artiklaa. Asetuksen (EU) N:o 1303/2013 83 artiklassa vahvistetaan maksun määräajan kulumisen keskeyttämistä koskevat säännöt. Komission täytäntöönpanoasetuksen (EU) N:o 908/2014 (3) 22 artiklassa säädetään, kuinka menot ilmoitetaan kunkin maaseudun kehittämisohjelman osalta. Johdonmukaisuuden varmistamiseksi asetuksen (EU) N:o 1303/2013 83 artiklan kanssa täytäntöönpanoasetuksen (EU) N:o 908/2014 22 artiklan 4 kohdassa olisi viitattava ainoastaan valtuutetun tulojen ja menojen hyväksyjän mahdollisuuteen pyytää lisätietoja ja keskeyttää välimaksuja koskevan määräajan kuluminen, jos menoilmoitus on epätäydellinen tai jos komissio tarvitsee selvennyksiä epätäydellisten tietojen, epäjohdonmukaisuuksien tai tulkintaerojen vuoksi.
            
         
               (2)
            
            
               Sen vuoksi täytäntöönpanoasetusta (EU) N:o 908/2014 olisi muutettava.
            
         
               (3)
            
            
               Tässä asetuksessa säädetyt toimenpiteet ovat maatalousrahastojen komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 908/2014 22 artiklan 4 kohdan ensimmäinen alakohta seuraavasti:
   
      ”Jos valtuutettu tulojen ja menojen hyväksyjä vaatii lisävarmentamista, koska jonkin viitekauden menoilmoituksessa on epätäydelliset tai epäselvät tiedot, poikkeavuuksia, tulkintaeroja taikka jokin muu sellainen epäjohdonmukaisuus, joka johtuu erityisesti asetuksen (EU) N:o 1305/2013 ja sen nojalla hyväksyttyjen komission säädösten mukaisesti vaadittujen tietojen toimittamatta jättämisestä, asianomaisen jäsenvaltion on valtuutetun tulojen ja menojen hyväksyjän pyynnöstä toimitettava lisätietoja määräajassa, joka kyseisessä pyynnössä on asetettu ongelman vakavuuden perusteella, sanotun kuitenkaan rajoittamatta asetuksen (EU) N:o 1303/2013 83 artiklan soveltamista.”
   
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä lokakuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 347, 20.12.2013, s. 549.
   
      (2)  Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).
   
      (3)  Komission täytäntöönpanoasetus (EU) N:o 908/2014, annettu 6 päivänä elokuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä maksajavirastojen ja muiden elinten, varainhoidon, tilien tarkastamisen ja hyväksymisen, tarkastuksia koskevien sääntöjen, vakuuksien ja avoimuuden osalta (EUVL L 255, 28.8.2014, s. 59).